Zilupes iela (Rēzekne)

Zilupes iela atrodas Rēzeknes pilsētas austrumu daļā, Vipingas mikrorajonā. Tā sākas no apļveida krustojuma, kurā kopā ar Zilupes ielu satiekas Rēznas iela, Liepu iela un Ludzas iela, un beidzas līdz ar pilsētas austrumu robežu, kur tālāk turpinās autoceļš P54. Zilupes ielā galvenokārt atrodas privātmājas.

2013. gadā tika veikta Zilupes ielas pilnīga rekonstrukcija par kopējām izmaksām 2 744 381 Ls. Projekta ietvaros pilnīgi no jauna tika uzbūvēti divi rotācijas apļi (pirmais Zilupes, Ludzas, Liepu un Rēznas ielu krustojumā, bet otrs Stacijas un Zilupes ielu krustojumā), nobruģētas ietves, uzklāts jauns asfaltbetona segums, rekonstruēts apgaismojums, izbūvēta lietus ūdens kanalizācijas sistēma un izbūvētas sabiedriskā transporta pieturas un to infrastruktūra.http://www.rezekne.lv/index.php?id=801 Zilupes ielas rekonstrukcija

 Ielu savienojumi 
Zilupes iela ir savienota ar šādām ielām:
 Liepu iela, Rēznas iela, Ludzas iela (apļveida krustojums)
 Nikodema Rancāna iela
 Parka iela
 Stacijas iela (apļveida krustojums)
 Keramikas iela (T veida krustojums)
 Ausekļa iela (T veida krustojums)

 Skatīt arī 
 Vipinga
 Rēzeknes ielas

 Atsauces 

Kategorija:Ielas Rēzeknē